# El manual del &parley;

&Frederik.Gladhorn; &Frederik.Gladhorn.mail;
Sabine
Eller
s.eller@voxhumanitatis.org
Daniel
Laidig
d.laidig@gmx.de
Amarvir
Singh
amarvir.ammu.93@gmail.com
&traductor.Antoni.Bella;
2010
&Frederik.Gladhorn;
2010
Sabine Eller
2010
Daniel Laidig
2014
Amarvir Singh
&FDLNotice;
2 de novembre de 2021
KDE Gear 21.08

El &parley; és un entrenador de vocabulari. Us ajudarà a memoritzar el vostre vocabulari, per exemple, quan esteu aprenent un idioma estranger. El &parley; no es limita a l'aprenentatge d'idiomes, ja que és compatible amb una multitud de temes.

KDE
Parley
vocabulari
entrenament
aprenentatge

## Introducció

El &parley; és un entrenador de vocabulari. Us ajudarà a memoritzar el vostre vocabulari, per exemple, quan esteu aprenent un idioma estranger. Podeu crear les vostres pròpies col·leccions de vocabulari amb les paraules que us calen, o triar entre una gran varietat de col·leccions de vocabulari disponibles. On trobareu les col·leccions que contenen vocabulari de l'idioma i també anatomia, música, geografia, química o preparació d'exàmens.

El &parley; és molt flexible i utilitza un mètode d'aprenentatge basat en fitxes ràpides. Realitza un seguiment automàtic del vostre progrés durant l'aprenentatge. Amb el &parley; podreu arreglar el vostre vocabulari com vulgueu, crear les vostres pròpies lliçons, segons sigui necessari. Però a diferència de les fitxes ràpides reals, podreu utilitzar mètodes d'aprenentatge diferents.

Les fitxes ràpides contenen expressions en l'anvers i la seva traducció en el revers. Comenceu amb una pila de targetes. Si coneixeu la traducció d'una targeta, podreu posar-la en una segona pila de fitxes. Si no la recordeu, manteniu-la en la primera pila per tornar-ho a intentar més tard.

L'objectiu principal del &parley; no és ensenyar-vos la gramàtica. Tanmateix, hi ha algunes formes d'exercici que us poden ajudar en aquesta matèria.

El &parley; consta de dues grans parts: Pràctica del vocabulari i un Editor per a col·leccions de vocabulari.

En aquest manual, el terme de Col·lecció de vocabulari es refereix a un fitxer que conté Unitats. Cada unitat pot ser una lliçó o una col·lecció de classes imbricades a qualsevol profunditat. A la resta d'aquest manual es fa referència a les unitats en lloc de lliçons, ja que també es poden utilitzar per a altres fins.

Tots dos, tant a l'Editor com a la Pràctica s'hi pot arribar des del Resum de l'exercici.

Pràctica consta de tres parts: la primera Resum de l'exercici en la qual escolliu quin exercici realitzar. A partir d'aquí començareu amb la Pràctica real i una vegada acabeu, obtindreu un Resum.

Igual que en totes les aplicacions, intenteu utilitzar el clic dret si esteu explorant les característiques i funcionalitats en el &parley;. El clic amb el &BDR; mostra un menú contextual que us indicarà el que podeu fer amb la situació actual. Intenteu fer clic dret sobre les unitats i les paraules per a trobar algunes opcions.

## Tauler

En el primer inici del &parley;, se us donarà la benvinguda amb el Tauler.

En un primer moment el Tauler estarà buit, un cop obriu algunes col·leccions de vocabulari, us mostrarà en quines heu treballat recentment.

Finestra principal del &parley;
Tauler amb múltiples col·leccions

Una col·lecció de vocabulari és un fitxer que conté paraules i les seves traduccions a altres idiomes o altres parells de paraules i frases que desitgeu memoritzar. Les paraules s'organitzen en unitats.

Per començar a practicar, feu clic amb el &BDR; sobre el quadre Exercita de tota manera sobre una de les col·leccions de vocabulari a la llista. El qual us portarà al resum de l'exercici.

Cal veure una petita icona de Supressió que apareix a la part inferior esquerra de l'element de col·lecció. Aquesta permet eliminar la col·lecció de la llista.

Si us agradaria començar la vostra pròpia col·lecció de vocabulari, premeu sobre el botó Crea una col·lecció nova....

També podeu obrir una col·lecció si ja la teniu al vostre ordinador, però no es troba a la llista.

L'últim botó en el Tauler ofereix baixar col·leccions de vocabulari realitzades per altra gent. Una vegada creat un fitxer que us agradaria compartir, el podreu publicar amb facilitat des de l'editor.

El &parley; ve amb temes diferents, podeu canviar a un estil gràfic diferent en la configuració. Per a més informació, vegeu Configurar el &parley;.

## Obrir una col·lecció existent

Suposem que la vostra col·lecció ja es troba en el disc dur.

Això és el que es veurà a la pantalla la primera vegada que inicieu el &parley;:

Finestra principal del &parley;
Pantalla inicial

Premeu el botó Obre una col·lecció existent....

En el diàleg de selecció de fitxers, navegueu fins a la carpeta que conté el fitxer de dades i seleccioneu-lo fent clic sobre seu. Depenent del vostre sistema, el fitxer s'obrirà immediatament o haureu de prémer el botó D'acord.

Diàleg de selecció de fitxers
Diàleg de selecció de fitxers

Ara, es carregarà el fitxer i passareu a la pantalla Resum de l'exercici: per a més detalls, vegeu la secció següent.

## Practicar el vocabulari

Per a iniciar l'exercici seleccioneu un document després d'iniciar el &parley;. Si ja el teniu obert a l'editor, senzillament premeu la icona Inicia l'exercici... a la barra d'eines.

### Resum de l'exercici

Abans d'iniciar l'exercici real, sempre obtindreu la pantalla Resum de l'exercici. Hi ha tres àrees que us permeten escollir quin exercici realitzar:

- La selecció d'idiomes

- La selecció del mode de l'exercici

- La selecció de les unitats que també mostren el vostre progrés actual

Configurant l'exercici
Configurant l'exercici

A l'esquerra es poden seleccionar la combinació d'idiomes que es practiquen. Si seleccioneu, per exemple, anglès al francès, se us mostraran les paraules en anglès i el &parley; us demanarà que introduïu les traduccions al francès.

Sota la selecció d'idiomes escolliu la secció Mode d'exercici, determina com practicareu el que us preguntin.

La llista desplegable Direcció de l'exercici es pot utilitzar per a seleccionar la consulta que es mostrarà durant l'exercici. Les opcions possibles són la frase coneguda (De coneguda a aprendre), la frase d'aprenentatge (D'aprendre a coneguda) o la barreja de les frases (Direccions barrejades).

En la gran part de la dreta, veureu les unitats de la col·lecció de vocabulari. Podeu seleccionar les unitats a practicar amb la casella de selecció al davant del nom de la unitat. El nombre de paraules que conté cada unitat es mostra al costat del seu nom. A la dreta del nom veureu el vostre progrés actual en la unitat.

El progrés de cada unitat es mostra com el percentatge completat de la unitat i les barres de progrés en diversos colors. El percentatge es calcula tenint en compte el nombre total de paraules que hi ha a la unitat i els nivells de confiança per a cada paraula. Les barres de progrés representen el nombre de paraules en cada nivell de confiança, amb un to més fosc que representa una confiança. També es pot veure una llegenda a la part superior de les seleccions de la unitat, a la capçalera. Els colors d'aquesta llegenda es corresponen amb els colors a les barres de progrés, des de les paraules apreses plenament fins a les paraules que encara no s'han practicat.

### Configuració de l'exercici

El diàleg Configuració de l'exercici permet especificar les opcions més avançades que afectaran l'exercici.

A la pantalla Resum de l'exercici abastarem aquest diàleg prement la icona Configura l'exercici... a la barra d'eines.

#### Configuració General de l'exercici

A la pàgina General trobareu diverses opcions de configuració general per a l'exercici.

El diàleg Configuració de l'exercici
Pàgina de configuració General

Les opcions més importants són:

- Ignora els accents: amb aquesta opció si introduïu una paraula amb e en lloc de é encara es comptarà com a correcta.

- Ignora els errors en les majúscules i minúscules: aquesta opció permet fer cas omís de les majúscules i minúscules en introduir les paraules.

- Secció Imatges i sons: si activeu les imatges, llavors seran mostrades durant l'exercici -si estan disponibles-. El mateix s'aplicarà per als sons.

- Permet imatges en lloc de paraules: si s'habilita aquesta opció, es permetrà que s'utilitzi una imatge com a pregunta durant l'exercici, sempre que no s'hagi assignat una traducció a aquesta paraula per a l'idioma de destinació.

#### Bloquejar

Si penseu practicar el vostre vocabulari amb regularitat, haureu d'assegurar-vos que la característica de bloqueig està activada. Ara cal que aneu a la pàgina Bloqueig i marqueu la casella de selecció que diu Bloqueig. Ara fins i tot es pot configurar l'interval en què es repetiran les paraules respostes correctament.

Bloqueig vol dir que les paraules no se us preguntaran per un període de temps després de l'últim exercici. Aquest període de temps dependrà de si coneixíeu la paraula, de manera que les paraules que no coneixeu se us preguntaran més sovint.

El diàleg Configuració de l'exercici
Pàgina de configuració Bloqueig

#### Llindars

Els llindars són una altra forma de limitar el que voleu practicar.

El diàleg Configuració de l'exercici
Pàgina de configuració Llindars

Podeu decidir practicar només les paraules que coneixeu millor o pitjor que un cert nivell de confiança. O també podeu seleccionar només les paraules que heu practicat un nombre determinat de vegades.

#### Configuració específica de l'exercici

Les opcions de configuració per a l'exercici amb múltiples opcions es poden canviar emprant la pàgina de configuració Específic.

El diàleg Configuració de l'exercici
Pàgina de configuració Específic

Aquí podeu seleccionar si les eleccions han de ser del mateix tipus, així com el nombre d'opcions.

### Practicar

#### Fitxes ràpides

Després d'haver activat Fitxes ràpides a la secció Mode d'exercici i d'haver premut la icona Inicia l'exercici... a la barra d'eines es mostrarà la pantalla següent. El mode d'entrenament Fitxes ràpides funciona com si ho féssiu amb fitxes ràpides reals. Us imagineu el resultat i si voleu una mica d'ajuda, podeu prémer el botó Pista, el qual començarà a donar una lletra del resultat cada vegada.

També podeu decidir ometre per ara una paraula. En prémer el botó Respondré més tard, la paraula tornarà a aparèixer en un moment posterior.

Mode d'exercici - Fitxes ràpides
Paraula nova

En prémer el botó Continua es revelarà la solució. En aquest pas haureu de dir si coneixíeu la resposta.

Si no la sabíeu, premeu el botó No la conec. Si recordàveu la resposta, premeu el botó La conec.

D'aquesta manera anireu a la pregunta següent.

A la part inferior del costat esquerre de la pantalla disposeu de 7 quadres que mostren com de bé coneixeu el vocabulari. Aquests 7 quadres es corresponen als nivells de bloqueig establerts sota la pàgina Bloqueig en el diàleg Configuració de l'exercici.

En lloc de prémer el botó Continua, també podeu utilitzar la tecla &Space;.

Mode d'exercici - Fitxes ràpides
Paraula nova: confirmació

Podreu aturar l'exercici en qualsevol moment prement el botó Atura l'exercici.

#### Lletres barrejades

Barrejar les lletres és un mètode d'entrenament que us ofereix una ajuda immediata: totes les lletres que formen part de la solució es mostraran barrejades:

Mode d'exercici - Fitxes ràpides
Paraula nova: lletres barrejades

Si voleu una mica d'ajuda, podeu prémer el botó Pista i se us donarà una lletra de la solució cada vegada. Per descomptat, també podreu optar per Respondré més tard prement sobre aquest botó.

Per a donar la resposta, escriviu-la al camp en blanc sota de les lletres barrejades i premeu la tecla &Intro; o el botó Continua.

Si la vostra resposta ha estat correcta, el &parley; us ho dirà i podreu prémer &Intro; o el botó Continua per a seguir endavant amb la pregunta següent.

Mode d'exercici - Fitxes ràpides
Paraula nova: lletres barrejades amb resposta correcta

En cas d'introduir una resposta incorrecta, se us indicarà torneu-ho a provar:

Mode d'exercici - Fitxes ràpides
Paraula nova: resposta incorrecta, torneu-ho a provar

Si no coneixeu la resposta, premeu el botó Continua per segona vegada. A continuació es mostrarà la solució. Seguiu endavant amb Continua.

Mode d'exercici - Fitxes ràpides
Paraula nova: resposta incorrecta, es mostra la resposta correcta

Podeu fer cas omís de com es compta la vostra resposta. Vegeu Resum de l'exercici.

#### Elecció múltiple

##### Selecció automàtica de les possibles respostes

En el mode Elecció múltiple se us mostraran una sèrie de respostes possibles, de les quals només una serà la correcta. En prémer el botó Pista, el &parley; exclourà una de les respostes incorrectes, de manera que la vostra elecció es tornarà més i més restringida amb cada vegada que el premeu. La resposta només es revelarà quan falti una opció i la pregunta es comptarà com a incorrecta. Per descomptat, també podreu optar pel botó Respondré més tard.

Mode d'exercici - Fitxes ràpides
Paraula nova: mode Elecció múltiple

Un cop feta la vostra elecció, feu clic sobre la que creieu que és correcta o escriviu el número al davant de l'elecció, el &parley; mostrarà sota la pantalla si la resposta és correcta. Seguiu endavant amb la pregunta següent prement el botó Continua.

Mode d'exercici - Fitxes ràpides
Paraula nova: Elecció múltiple, resposta correcta

Si la vostra resposta estava equivocada, es mostrarà la resposta correcta en color verd i en vermell la incorrecta. També en aquest cas seguireu endavant prement el botó Continua.

Mode d'exercici - Fitxes ràpides
Paraula nova: Elecció múltiple, resposta incorrecta

Podeu fer cas omís de com es compta la vostra resposta. Vegeu Resum de l'exercici.

Si voleu aturar l'exercici, només cal prémer el botó Atura l'exercici.

##### Amb respostes sí/no

Normalment, el &parley; proposa automàticament una resposta correcta i diverses errònies en el mode d'elecció múltiple. Per a alguns exercicis tindreu respostes predeterminades, com sí/no o similar. I per a aquestes haureu de configurar l'exercici seleccionant la icona Configura l'exercici... a la barra d'eines.

Seleccioneu la pàgina Específic i obtindreu quelcom semblant a la captura de pantalla següent:

El diàleg Configuració de l'exercici
La pàgina Específic

Si només teniu dues opcions, com sí/no a la secció Elecció Múltiple, establiu Nombre d'opcions: a `2`.

#### Escrit

Quan seleccioneu l'opció Escrit per a realitzar l'exercici haureu d'escriure la solució. Podeu utilitzar el botó Pista, el qual començarà a donar-vos el resultat una lletra cada vegada. Per descomptat, també podreu optar per respondre després prement sobre el botó Respondré més tard.

Mode d'exercici - Escrit
Paraula nova: Mode d'exercici - Escrit

Una vegada introduïda la solució, premeu el botó Continua i el &parley; mostrarà si la vostra resposta era correcta. Seguiu endavant prement Continua una altra vegada.

Mode d'exercici - Escrit
Paraula nova: Mode d'exercici Escrit, resposta correcta

En cas de donar una resposta errònia, ho podreu tornar a intentar diverses vegades fins a trobar la resposta correcta. Si no ho intenteu de nou i premeu el botó Continua, es mostrarà la solució.

Mode d'exercici - Escrit
Paraula nova: Mode d'exercici Escrit, resposta incorrecta

Seguiu endavant amb l'exercici prement el botó Continua o atureu-lo prement el botó Atura l'exercici.

Podeu fer cas omís de com es compta la vostra resposta. Vegeu Resum de l'exercici.

#### Restablir l'exercici a l'estat inicial

Podeu restablir totes les vostres puntuacions de l'exercici (treure els nivells de confiança) a l'estat inicial. Podeu restablir els nivells de confiança per a unitats individuals amb la icona Resum de l'exercici a la barra d'eines, feu clic amb el &BDR; sobre la unitat per a restablir-les i escolliu Elimina els nivells de confiança d'aquesta unitat o Elimina els nivells de confiança d'aquesta unitat i totes les subunitats.

### Resum després de l'exercici

El resum es mostrarà en acabar una sessió d'aprenentatge. En la barra gran a la part superior se us mostrarà el bé que ho heu fet.

A sota hi haurà una taula amb totes les paraules que heu practicat, juntament amb els errors que heu comès.

Les paraules amb més errors restaran a la part superior de manera que pugueu veure les que encara no coneixeu.

Premeu la icona Exporta els resultats... a la barra d'eines o utilitzeu l'element de menú Pràctica Exporta els resultats... per a exportar els resultats de l'exercici com a &HTML; o a un fitxer de text en OpenDocument (`.odt`).

Resum després de l'exercici
Resum després de l'exercici

### Modes d'exercici gramaticals

Amb el &parley; també es poden aprendre determinades estructures gramaticals, com ara el gènere dels substantius, les formes comparatives dels adjectius i la conjugació dels verbs. Vegem-ne alguns exemples.

#### Els articles i el gènere dels substantius

Una vegada s'ha activat el mode d'exercici Gènere dels substantius, premeu la icona Inicia l'exercici... a la barra d'eines.

En el cas següent s'utilitza l'alemany com a idioma per a aprendre, així que hi ha tres gèneres per triar: masculí, femení i neutre. En prémer el botó Pista s'exclourà una de les respostes errònies. Per descomptat, també podreu optar per Respondré més tard prement aquest botó.

Haureu d'introduir els articles per a l'idioma en l'editor per a veure'ls en lloc dels termes del gènere gramatical. Penseu també en què això només funcionarà si el gènere de les paraules s'ha configurat correctament. Per a obtenir més informació sobre com canviar el tipus de paraula al gènere correcte, vegeu Tipus de paraules.

Modes d'exercici Gènere dels substantius
Paraula nova: Modes d'exercici - Gènere dels substantius

Quan doneu la resposta correcta es mostrarà el següent i seguireu practicant prement el botó Continua.

Modes d'exercici Gènere dels substantius
Paraula nova: Gènere dels substantius, resposta correcta

Quan doneu la resposta incorrecta es mostrarà el següent i seguireu practicant prement el botó Continua.

Modes d'exercici Gènere dels substantius
Paraula nova: Gènere dels substantius, resposta incorrecta

Podreu aturar l'exercici en qualsevol moment prement el botó Atura l'exercici.

#### Formes comparatives d'adjectius i adverbis

A la secció Mode d'exercici seleccioneu Formes comparatives i després premeu la icona Inicia l'exercici... a la barra d'eines per a seguir endavant.

Això només funcionarà quan s'han introduït en la col·lecció de vocabulari les formes de conjugació de la paraula. Vegeu Introduir les formes comparatives.

Configurant l'exercici
Mode d'exercici - Formes comparatives

L'exercici requereix que introduïu les formes comparatives per al terme mostrat. En aquest cas, la traducció de la paraula en anglès «old» a l'alemany. L'idioma alemany té tres formes: absoluta, comparativa i superlativa. Per a seguir endavant amb l'exercici senzillament premeu el botó Continua.

Mode d'exercici - Formes comparatives
Paraula nova: comparació correcta

#### Conjugacions

Per a practicar la conjugació escolliu el mode Conjugacions i els temps que voleu exercitar.

En el document s'han d'introduir les formes de conjugació de les paraules per tal de permetre que aquest mode d'exercici funcioni. Vegeu Introduir les formes d'inflexió.

Configurant l'exercici
Mode d'exercici - Conjugacions

Després premeu la icona Inicia l'exercici... a la barra d'eines. Estareu obligat a introduir les formes de conjugació correctes d'acord amb el temps que es mostri. Per a seguir endavant premeu el botó Continua.

Mode d'exercici - Conjugacions
Exercici de conjugacions

## Editar un vocabulari

Finestra de l'editor
Editant els exercicis

### Configuració

Abans de començar a utilitzar una col·lecció de vocabulari o crear la vostra pròpia, és útil comprendre els diferents elements del &parley; i configurar-lo en conseqüència. Les seccions següents us guiaran pas a pas a través d'aquest procés. Hi ha diversos llocs en el &parley; per a les opcions de configuració:

- Fitxer Propietats... Aquest és el lloc per a les Propietats generals del document, &ead;, alguna informació sobre la vostra col·lecció de vocabulari i de tu mateix.

- Edita Idiomes... Obre el diàleg Edició dels idiomes, on trobareu les opcions relacionades quant a l'ús dels idiomes.

- Exercici Configura l'exercici... Aquí hi ha les opcions sobre com practicar el vocabulari. Depenent del que feu durant la sessió específica d'aprenentatge es podran canviar sobre la marxa.

- Arranjament Configura el &parley;... Per a les opcions de pantalla i de caràcter més general.

#### Quant a la col·lecció

La introducció de les metadades com un títol i la vostra informació de contacte és apropiada si feu disponible la vostra col·lecció per a altres persones. Per a editar les dades, utilitzeu l'element de menú Fitxer Propietats....

Propietats per al diàleg nom_fitxer.kvtml
Editant les propietats

#### Columnes de vocabulari

Depenent del tema a les vostres sessions d'aprenentatge, pot ser apropiat comptar amb més columnes de vocabulari a la secció d'edició. Per a escollir-les, seleccioneu l'element de menú Visualitza Columnes de vocabulari.... Aquí podreu determinar si mostrar les columnes per a la Pronunciació, Tipus de paraula, Sinònim, Antònim, Exemple, Comentari i/o la Paràfrasi.

El diàleg Columnes del vocabulari
Configurant les columnes

#### Idiomes i la gramàtica

Establiu alguns detalls de la gramàtica perquè el &parley; us ajudi. Per a crear una gramàtica, utilitzeu l'element de menú Edita Idiomes....

Els articles en anglès són senzillament the, el qual és l'article definit, i a com a article indefinit. La majoria dels altres idiomes tenen més articles que es poden omplir a la pestanya Articles.

Per a la conjugació s'hauran d'omplir els pronoms personals. La majoria dels idiomes no tenen formes de conjugació diferents per a he/she/it, en aquest cas, no haureu de marcar El masculí i el femení tenen conjugacions diferents! Només caldrà introduir els pronoms per a les tres formes.

##### Pronoms personals en anglès

| Singular | Plural
1a persona | I | we
2a persona | you | you
3a persona | he/she/it | they

Pestanya Temps: En funció de l'idioma, podeu introduir els temps adequats que després voldreu aprendre a conjugar. Alguns exemples són: Present simple, Passat simple, Futur, &etc;

Per cert. prement el botó Afegeix un idioma, podreu afegir un idioma addicional a la vostra col·lecció.

##### Donem una ullada més propera al castellà

A la pestanya General hi ha les opcions bàsiques de l'idioma, com aquí:

- Idioma: = Espanyol

- Nom: = Espanyol

- Disposició del teclat: = us (per a l'anglès)

Podeu deixar en blanc la Disposició del teclat: si no esteu segur sobre el que esteu utilitzant. Llavors, el &parley;, senzillament prendrà la disposició estàndard del vostre ordinador.

El diàleg Edició dels idiomes
Editant un idioma

Donem una ullada a la pestanya Articles: El castellà només coneix els substantius en masculí i femení, per tant, el camp Neutre: romandrà buit.

El diàleg Edició dels idiomes
La pestanya Articles

La pestanya Pronoms personals té múltiples formes per a la 3a persona del singular i la 1a, 2a i 3a persones del plural. Per a mantenir la coherència, les possibilitats s'han d'introduir amb un signe / entre les dues formes.

El diàleg Edició dels idiomes
La pestanya Pronoms personals

Sota la pestanya Temps es troben els temps diferents que estan disponibles per a una forma verbal. Podeu afegir-los als que ja hi ha prement els botons Nou..., modificar-los amb Modifica... o en cas que alguna cosa realment no existeixi, només haureu de fer Suprimeix sobre el temps després de seleccionar-lo.

El diàleg Edició dels idiomes
La pestanya Temps

### Unitats

A l'esquerra hi ha una llista de les unitats. Si heu iniciat una col·lecció nova, aquesta llista pot estar buida a excepció d'una unitat que es crea de manera predeterminada.

Si no podeu veure la llista de les unitats, podríeu haver d'activar-la amb la casella de selecció Visualitza Unitats.

Les caselles de selecció al davant del nom de la unitat mostren quines unitats s'inclouen actualment en el vostre exercici. El número al seu costat és el nombre de paraules en la unitat.

#### Unitat nova

Seleccioneu el lloc on anirà aquesta unitat, per exemple, la col·lecció Les meves lliçons de castellà.

Podeu seleccionar l'element Unitat nova utilitzant una de les maneres següents:

- Icona de la &IGU;: seleccionant la icona Unitat nova a la barra d'eines.

- Element de menú: seleccioneu Unitat Unitat nova

- Menú contextual: feu clic amb el &BDR; sobre la col·lecció i seleccioneu l'element Unitat nova.

Finestra de l'editor
Col·lecció: Les meves lliçons d'espanyol

Assegureu-vos de seleccionar el punt just en l'estructura d'arbre de les unitats abans de seleccionar la icona Unitat nova a la barra d'eines. En el nostre cas, volem una Subunitat de la Col·lecció: Les meves lliçons de castellà, aquesta és exactament la que s'ha de seleccionar abans de seguir endavant amb Unitat nova.

#### Moure, reanomenar i suprimir unitats

Per a canviar el nom d'una unitat, feu-hi doble clic o clic amb el &BDR; sobre la unitat i escolliu Reanomena la unitat. També es poden eliminar d'aquesta manera (però perdreu el seu contingut).

Si no us agrada la disposició de les unitats, podeu moure una unitat amb el ratolí. La podeu arrossegar cap a una altra unitat, llavors es convertirà en un fill d'aquesta.

#### Dividir una unitat

Si les vostres unitats es tornen massa grans, podreu optar per dividir-la en unitats petites per a facilitar l'aprenentatge. 20 paraules per a una unitat probablement serà una bona mida. Feu clic amb el &BDR; sobre una unitat o utilitzeu l'element de menú Unitat Divideix la unitat en unitats més petites i la unitat serà dividida en unitats filles. Podreu escollir a l'atzar les paraules que es posaran a les unitats noves abans d'assignar-les o mantenir-les en l'ordre original.

#### Què es mostra a la taula

El &parley; sempre mostra les paraules de la unitat que heu seleccionat. També podeu activar veure les paraules contingudes en les subunitats en aquesta unitat. Per a activar-ho, utilitzeu la casella de selecció Unitat Mostra les entrades de les subunitats. D'aquesta manera, podreu navegar per totes les paraules seleccionant el document de la unitat a la part superior.

### Tipus de paraula

El &parley; permet tipus de paraules associades amb les paraules. Els tipus de paraules són, per exemple: Noms, Verbs, Adjectius i Adverbis.

Per tal de treballar amb tipus de paraules, activeu l'eina tipus de paraula marcant la casella de selecció: Visualitza Tipus de paraula

Podeu classificar els tipus de paraules igual que les unitats.

Si voleu veure totes les paraules d'un cert tipus -&pex;, tots els noms-, només haureu de seleccionar la categoria de substantiu, i a la taula només veureu els substantius.

La forma més senzilla d'establir el tipus de paraula, és arrossegant i deixant anar una paraula en el seu tipus. Fins i tot es pot fer amb diverses paraules alhora.

#### Afegir un vocabulari nou

Utilitzeu la icona Afegeix una entrada nova a la barra d'eines per a afegir paraules noves. Podeu començar a escriure la paraula en l'idioma matern. Després d'introduir la primera paraula, premeu la tecla &Tab; per a anar a l'idioma següent.

#### Editar les paraules

Si voleu substituir una paraula, seleccioneu la seva entrada i comenceu a escriure. Una altra manera per a canviar la paraula, feu doble clic sobre l'entrada i podreu canviar el contingut de la cel·la sense perdre la paraula antiga.

Premeu la tecla &Tab; per anar a la paraula següent mentre esteu en el mode d'edició. Amb la tecla &Intro; sortireu d'aquest mode. Podeu utilitzar les tecles de fletxa per a moure-us.

### Sinònims

Els sinònims són difícils d'establir i no sempre funcionen gaire bé. Així i tot, heus aquí com establir-los:

- Utilitzeu la casella de selecció Visualitza Sinònims per a veure l'eina sinònims.

- Seleccioneu la primera paraula (A) per a la que voleu crear els sinònims, després feu clic sobre la segona paraula (B).

- El botó en l'eina sinònims canviarà el text a A i B són sinònims.

Les paraules ara es mostraran com a connectades en l'eina sinònims i podran ser reconegudes com a sinònims durant l'exercici.

### Afegir imatges

En primer lloc cal mostrar l'eina imatge, seleccioneu la casella de selecció Visualitza Imatge. Això mostrarà la secció Imatge al costat dret de la pantalla del &parley;.

Per afegir una imatge a una paraula, assegureu-vos que la paraula està ressaltada. Al costat dret de la secció Imatge feu clic sobre la icona de carpeta i escolliu la imatge que voleu associar. En seleccionar un fitxer d'imatge per a una paraula, la cantonada inferior dreta de la cel·la es marcarà amb una bandera blava. Si ho voleu així, feu el mateix amb l'altra paraula de la parella. En passar per sobre d'aquesta marca amb el cursor del ratolí es mostrarà el nom i el camí del fitxer d'imatge.

Finestra de l'editor
Afegint una imatge

### Afegir so

En primer lloc cal mostrar l'eina so, seleccioneu la casella de selecció Visualitza So. Això mostrarà la secció So al costat dret de la pantalla del &parley;.

Per a afegir un so a una paraula, assegureu-vos que la paraula està ressaltada. A la secció So al costat dret, premeu la icona de carpeta i escolliu el so que voleu associar. En seleccionar un fitxer de so per a una paraula, la cantonada superior dreta de la cel·la es marcarà amb una bandera vermella. Si ho voleu així, feu el mateix amb l'altra paraula de la parella. En passar per sobre d'aquesta marca amb el cursor del ratolí es mostrarà el nom i el camí del fitxer de so.

Finestra de l'editor
Afegint un so

### Introduir les formes comparatives

Per tal d'introduir les formes comparatives, assegureu-vos que l'eina formes comparatives està activada. L'obrireu marcant la casella de selecció: Visualitza Formes comparatives

Primer, seleccioneu una paraula que sigui un adjectiu o un adverbi.

Finestra de l'editor
Eina formes comparatives

Premeu el botó Adjectiu o Adverbi en l'eina formes comparatives.

Introduïu les formes comparatives.

Finestra de l'editor
Editant les formes comparatives

Ara podreu utilitzar el mode d'exercici de formes comparatives.

### Introduir les formes d'inflexió

Per tal d'introduir les formes d'inflexió, assegureu-vos que l'eina formes d'inflexió està activada. L'obrireu amb la casella de selecció: Visualitza Inflexió (verbs, adjectius, noms)

Primer, seleccioneu una paraula que sigui un verb.

Finestra de l'editor
Editant les formes d'inflexió

Premeu el botó Verb en l'eina inflexions.

Finestra de l'editor
Editant les formes d'inflexió

Després seleccioneu el temps correcte en la llista desplegable Temps: i introduïu les formes de conjugació.

Els temps es poden configurar per a cada idioma: Idiomes i la gramàtica.

Ara podreu utilitzar el mode d'exercici de les conjugacions.

Utilitzeu el botó Substantiu o Adjectiu per a afegir formes declinades al vostre vocabulari.

### Crear fitxers nous

En aquesta secció es descriu com crear fitxers nous i això no només amb la part d'aprenentatge de vocabulari habitual, sinó també per als exercicis de gramàtica, matemàtiques, &etc;

#### Col·lecció nova: Vocabulari anglès-alemany

En aquesta secció es descriu com podreu crear un fitxer d'entrenament del vocabulari incloent-hi imatges i sons. En una segona etapa també hi afegirem adjectius i verbs. Aquest és un exemple molt complet i per tant molt llarg. Finalment no seran necessaris tots els punts per al vostre projecte.

Ja que volem afegir fitxers de so i imatges, ens haurem d'assegurar que aquests estaran en una carpeta que per comoditat s'anomena eng-deu. El fitxer de dades que creem amb el &parley; es desarà a la mateixa carpeta. Això us ajudarà molt quan decidiu compartir el vostre treball amb els altres.

Això és el que tenim en matèria de fitxers de so i imatges:

Carpeta de dades en el &dolphin;
Carpeta de dades en el &dolphin;

Començarem des del Tauler, el qual es mostra quan inicieu el &parley;:

Finestra principal del &parley;
Tauler amb múltiples col·leccions

Premeu el botó Crea una col·lecció nova....

Es mostrarà la secció Propietats generals del document i s'omple de la manera següent (el qual variarà segons el document):

El diàleg Propietats per a «...»
El diàleg Propietats per a «...»

Després premeu el botó D'acord. La pantalla següent us demanarà que establiu els detalls de l'idioma. Aquí no volem canviar res i per tant, senzillament premeu a D'acord.

Com a primer pas, crearem la part del vocabulari. Pensarem a afegir-hi fitxers de so i imatges en una segona etapa. La unitat es veurà així:

Finestra de l'editor
Una col·lecció nova que està buida

Abans de fer res més, desarem el fitxer a la carpeta amb els fitxers de so i imatges. Utilitzeu l'element de menú Fitxer Desa i seleccioneu la carpeta utilitzant la navegació. En aquest exemple anomenarem al fitxer Trainer eng-deu -una vegada introduït el nom senzillament premeu el botó Desa-.

El diàleg Desa el vocabulari com a
Desant una col·lecció nova

Si ara marqueu la vostra carpeta on es troben els fitxers de so i les imatges, també hi trobareu el fitxer `Trainer eng-deu.kvtml` .

Donem una breu ullada a les paraules que volem afegir: «apple», «bird», «cat», «cherry», «cow», «orange», «pear», «snake», «strawberry» . Tenim animals i fruits, i per tant ens decidirem a crear dues unitats anomenades: Animals i Fruits.

Ara canvieu el nom de la Lliçó 1 a Animals i a continuació afegim una unitat anomenada Fruits. Feu clic dret sobre la Lliçó 1 i escolliu Reanomena la unitat des dels elements mostrats. Ara la Lliçó 1 restarà ressaltada i la podreu senzillament sobreescriure, escrivint Animals. En acabar, premeu la tecla &Intro;. Ara feu clic amb el &BDR; sobre la Col·lecció: Entrenador del vocabulari E..., la qual és l'arrel de l'arbre d'unitats i escolliu Unitat nova des dels elements mostrats. En el camp nou escriviu Fruits i premeu la tecla &Intro; una altra vegada.

En primer lloc, inserirem els animals. Si us plau, feu clic sobre la unitat Animals i obtindreu una taula buida que podreu omplir. Feu clic amb el &BDR; sobre el primer camp, i introduïu-hi els termes font. A continuació, introduïu els termes de destinació en la segona columna. Una vegada col·locats els 4 noms dels animals en anglès amb la seva traducció a l'alemany, la pantalla es veurà així:

Finestra de l'editor
Editant l'entrenador de vocabulari anglès-alemany

En el nostre cas només volem 4 entrades en la unitat dels animals. Hi haurà moltes línies en blanc que s'hauran d'eliminar. Per a fer-ho, primer feu clic sobre el camp buit, i manteniu premuda la tecla &Maj; mentre feu clic a l'últim camp buit. Totes les línies a esborrar seran ressaltades. A continuació, premeu la tecla &Del;.

Afegirem la terminologia de la fruita. Senzillament feu clic sobre el nom de la unitat Fruits. Aquesta segona unitat està completament buida. Com que tenim cinc termes de fruita caldrà que afegim cinc línies. Per tant, premeu la tecla &Ins; cinc vegades i, a continuació, com abans, hi afegirem la nostra terminologia.

No us oblideu de desar de tant en tant...

Feu clic sobre l'arrel del nostre arbre d'unitat Col·lecció: Entrenador del vocabulari E... i el &parley; ens mostrarà totes les entrades presents a les dues unitats:

Finestra de l'editor
Totes les entrades presents a les dues unitats

Ara és el moment d'afegir sons i imatges. En primer lloc activarem les vistes Imatge i So. Seleccioneu les caselles de selecció Visualitza Imatge i Visualitza So. Una vegada activades aquestes opcions, es mostraran com a dues pestanyes noves a la part dreta inferior de la pantalla d'edició del &parley;.

Finestra de l'editor
Les seccions So i Imatge

Seleccioneu la paraula en anglès «apple» fent clic sobre seu. Es ressaltarà, de manera que podrem afegir-hi una imatge. A la secció d'imatge a la part dreta, premeu sobre la icona de carpeta i escolliu la imatge que hi voleu associar.

Per afegir la pronunciació en anglès per a «Apple», feu el mateix a la secció de so, seleccioneu el fitxer de so corresponent.

En prémer el botó Reprodueix en l'eina so, podreu escoltar la pronunciació.

La pantalla es veurà així:

Finestra de l'editor
Reproduint el so

A continuació, feu clic sobre la traducció a l'alemany «Apfel». El camp estarà ressaltat per a indicar la selecció. Notareu que la imatge amb la poma també estarà associada amb el terme en alemany. A la secció de so seleccioneu escoltar la pronunciació, com abans.

Finestra de l'editor
Comprovant el vincle entre les dades

Senzillament haureu de continuar igual per a tots els termes.

És hora d'afegir adjectius i verbs com a unitats al nostre projecte. De manera que haureu de fer com abans amb la unitat Fruits i crear dues unitats noves: Adjectius i Verbs. Suposem que afegirem «big», «small», «old», «young», «narrow» a la unitat dels adjectius i «to go», «to come», «to buy», «to drink», «to eat» a la unitat dels verbs.

A continuació es mostra una captura de pantalla amb tota la terminologia inserida. Ara, les paraules es barrejaran i seria bo per a veure quina és un substantiu, adjectiu o un verb.

Finestra de l'editor
Mostra tota la terminologia inserida

A mesura que el pas següent mostri el Tipus de paraula. Seleccioneu la casella de selecció Visualitza Columnes de vocabulari. Activarem Tipus de paraula per a l'anglès i l'alemany, feu clic a la casella de selecció Tipus de paraula. Després premeu el botó D'acord per a acceptar els canvis.

El diàleg Columnes del vocabulari
Seleccionant l'element Tipus de paraula

En fer clic als camps de la columna Tipus de paraula podreu seleccionar el tipus de paraula i els idiomes en què els substantius tenen gènere, també podreu seleccionar la combinació de substantiu/gènere. De manera alternativa començareu a escriure els primers caràcters d'un tipus de paraula per a seleccionar-la. Sota la columna Tipus de paraula amb part de les seleccions que ja ho han fet.

Finestra de l'editor
Triant els Tipus de paraula

Una vegada especificats tots els tipus de paraula, en primer lloc examinarem els Adjectius, afegint Formes comparatives. De manera que anirem a la unitat de només Adjectius.

Finestra de l'editor
Seleccionant les formes comparatives

Per a mostrar les Formes comparatives a la part dreta de la pantalla, seleccioneu la casella de selecció Visualitza Formes comparatives.

Finestra de l'editor
Mostrant les formes comparatives

Editeu les Formes comparatives afegint Comparatiu i Superlatiu als adjectius individuals. En primer lloc, feu clic sobre l'adjectiu per al qual voleu afegir les formes comparatives, en el nostre cas «big», i afegiu «bigger» i «biggest». Després, continueu amb l'adjectiu següent a completar, fins a introduir totes les formes comparatives.

Finestra de l'editor
Afegint el Comparatiu i Superlatiu

Finalment, considerem la forma de conjugació dels Verbs. Seleccioneu la unitat Verbs i després activeu la secció inflexió al costat dret seleccionant la casella de selecció Visualitza Inflexió (verbs, adjectius, noms). Com a exemple, podem editar el temps present (Präsens) forma de «gehen». Si us plau, seleccioneu primer Präsens des de la llista desplegable i després afegiu-hi les formes verbals.

Finestra de l'editor
Triant la forma de conjugació del verb

Això s'ha de fer per a tots els verbs i en tots els temps possibles.

Un cop acabeu, podreu començar a practicar prement la icona Exercici a la barra d'eines.

#### Col·lecció nova: Noms individuals i noms col·lectius

Aquest exercici s'ha creat per a la classe de tercer d'una escola de primària italiana. Se suposa que els alumnes relacionen noms individuals amb noms col·lectius, com «tree» → «woods»

Quan comenceu amb el &parley;, obtindreu la pàgina d'inici, finalment també llistarà alguns fitxers que hagin estat utilitzats (el qual no es pot veure aquí).

Finestra principal del &parley;
Tauler

Premeu el botó Crea una col·lecció nova... i es mostrarà la pantalla següent amb els camps buits o parcialment omplerts:

El diàleg Propietats per a Sense títol
El diàleg Propietats per a Sense títol

Ompliu el títol, aquí nomi singoli e collettivi, el vostre nom i adreça de correu electrònic, en el quadre de text Comentari: podreu escriure una descripció més detallada, trieu la Categoria: i la Llicència:. Després tindrem quelcom especial: en comptes d'indicar el Primer idioma: i el Segon idioma:, com normalment ho havíeu fet, afegirem «nome singolo» (nom únic) i «nome collettivo» (nom col·lectiu). Les opcions Estableix els detalls gramaticals i Baixa la gramàtica no són necessaris aquí. A la captura de pantalla encara estan activades -si us plau, desactiveu-les fent clic a les caselles de selecció-. Una vegada fet, premeu el botó D'acord.

Seleccioneu l'element de menú Visualitza Idiomes... i apareixerà la pàgina Propietats per a nome singolo, aquí es veu ja amb els canvis realitzats:

El diàleg Edició dels idiomes
Propietats per a nome singolo

Al costat esquerre es poden veure les dades que esteu afegint. «nome singolo». Escolliu l'idioma, aquí Italià i inseriu «nome singolo» en el camp d'edició següent. Després premeu el botó D'acord.

Ara, la secció Propietats per a nome collettivo mostrarà:

El diàleg Edició dels idiomes
Propietats per a nome collettivo

Com abans: escolliu Italià com a idioma, inseriu «nome collettivo» i premeu el botó D'acord.

I ara podreu començar a editar:

Finestra de l'editor
Creant una col·lecció nova d'exercicis

Només caldrà inserir el «nome singolo» (nom únic) a la primera columna i el corresponent «nome collettivo» (nom col·lectiu) a la segona.

Finestra de l'editor
Afegint una entrada nova

Si el nombre de camps disponibles no és suficient, senzillament feu clic amb el &BDR; sobre qualsevol part de la secció d'edició i escolliu Afegeix una entrada nova. No us oblideu de desar el fitxer de tant en tant. En acabar d'afegir-hi les entrades haureu de veure si el mode de l'exercici funciona bé. Bé, només cal prémer la icona Exercici a la dreta de la barra d'eines sobre la secció d'edició i apareixerà la pàgina amb les opcions de configuració de l'exercici:

Finestra de l'editor
Mode d'exercici - Elecció múltiple

En aquest cas, Elecció múltiple és una bona opció, però també Escrit. Després d'escollir el mode de l'exercici només caldrà prémer sobre la icona Inicia l'exercici... a la barra d'eines i divertir-vos.

### Obtenir col·leccions addicionals

Quan us trobeu en el Tauler disposareu de la possibilitat d'instal·lar col·leccions directament des del servidor, sempre que esteu connectats. Senzillament premeu el botó Baixa col·leccions noves....

Finestra principal del &parley;
Tauler amb múltiples col·leccions

S'obrirà una finestra amb moltes col·leccions interessants. Només haureu de seleccionar la que us resulti més interessant i prémer el botó Instal·la. A continuació, obriu el fitxer per a practicar o editar.

El diàleg Baixa les novetats
Obtenint col·leccions noves

### Configurar el &parley;

Podeu configurar l'aparença del &parley; des de les pantalles Tauler, Pràctica o Editor. Seleccioneu l'element de menú Arranjament Configura el &parley;....

#### La pàgina Tema

La configuració s'obrirà amb la pàgina Tema. Aquest és el lloc on podreu escollir la forma com el &parley; hauria de donar-vos la benvinguda quan es llanci: una versió elegant Gris o les Abelles ocupades a totes hores. Cal tenir present que Fluffy Bunny podria no estar a la vostra versió: si el voleu, llegiu la secció següent.

Una vegada seleccionat el vostre tema preferit, premeu el botó D'acord.

Captura de pantalla del tema Abelles:

La pantalla d'entrenament
El tema Abelles en acció

I si això no és suficient: podeu prémer el botó Obtén temes nous... per a trobar més temes. Amb el temps esperem que n'hi hagi més i més. Si coneixeu com crear gràfics &SVG; (per exemple, amb l'Inkscape), podeu crear el vostre propi tema i compartir-lo amb el món.

El diàleg Configura - &parley;
La pàgina de configuració Tema

Els temes addicionals es troben a store.kde.org.

#### La pàgina General

La pàgina General ofereix algunes opcions relatives al comportament del &parley;.

##### La secció Obre/Desa

En començar, carrega sempre la darrera col·lecció oberta agafarà immediatament el vocabulari que estàveu aprenent. Sovint s'utilitza juntament amb la segona opció Desa els vocabularis automàticament en tancar i sortir, la qual és molt útil per a no respondre sempre la mateixa pregunta i si s'han de desar o no els canvis (incloent-hi els resultats de l'aprenentatge). L'opció Crea una còpia de seguretat cada «...» minuts pot ser molt útil per ajudar-vos a desar el vostre treball amb freqüència. Una cosa menys en què pensar.

De vegades, la importació i/o exportació dels fitxers de text (CSV) pot ser molt útil i necessitareu el separador apropiat per a elaborar les dades o ser capaç de llegir les que rebeu des d'un altre lloc. El &parley; permet escollir entre diversos separadors per a assegurar-vos que podreu tornar-les a utilitzar.

##### La secció Edició

Aquí podreu determinar si el &parley; annexarà automàticament les files noves mentre esteu editant la vostra col·lecció de vocabulari. Això pot ser útil si voleu afegir moltes entrades, abans de dividir aquestes dades en diverses unitats. D'altra banda, pot ser bo tenir aquesta opció si voleu treballar creant unitats amb un nombre màxim d'entrades.

El diàleg Configura - &parley;
Pàgina de configuració General

#### La pàgina Visualitza

La pàgina Visualitza permet canviar el tipus de lletra i la mida per als símbols de pronunciació, i podreu escollir el Color base per a mostrar les qualificacions: que més us agradi.

El diàleg Configura - &parley;
La pàgina de configuració Visualitza

## Notes per a usuaris avançats

### Publicar i compartir les col·leccions

També podreu publicar els vostres fitxers i compartir-los amb els altres usuaris.

Utilitzeu l'element de menú Fitxer Puja un document de vocabulari... amb el &parley;.

Si això no funciona, també podreu visitar store.kde.org.

En qualsevol cas, els fitxers es mostraran en el diàleg Baixa les novetats prement el botó Baixa col·leccions noves... sobre el Tauler.

### Format de fitxer

Si esteu interessat en els formats de fitxer amb els quals pot llegir i emmagatzemar el &parley; les col·leccions de vocabulari, visiteu:

Formats de fitxer del &parley; a userbase.kde.org

## Crèdits i llicència

### Gràcies

M'agradaria donar les gràcies personalment a les persones següents per la seva contribució al &parley;:

- Peter Hedlund, per mantenir viu el &kvoctrain; i començar l'adaptació al &kde; 4, el qual finalment es convertiria en el &parley;

- David Capel

- Avgoustinos Kadis

- Daniel Laidig

- Johannes Simon

També vull agrair a totes les altres persones sense nom, en especial a l'equip &kde;, per la seva ajuda, crítica constructiva, suggeriments o informes d'error.

### Copyright

Copyright del &parley; 2007-2010 &Frederik.Gladhorn; &Frederik.Gladhorn.mail;

Copyright de la documentació 2010 &Frederik.Gladhorn; &Frederik.Gladhorn.mail;, Sabine Eller s.eller@voxhumanitatis.org, Daniel Laidig d.laidig@gmx.de i 2014 Amarvir Singh amarvir.ammu.93@gmail.com

Traductor/Revisor de la documentació: &credits.Antoni.Bella;

&underFDL; &underGPL;

&documentation.index;